Suchinthana/ta-wikipedia huggingface dataset:
எறும்புப் புற்று

எறும்புப் புற்று என்பது எறும்புகள் வாழ்வதற்காக நிலத்திற்கு அடியில் அமைத்துக் கொள்ளும் வாழ்விடமாகும். இதை எறும்புகள் உணவு, இனப்பெருக்கம் போன்ற தேவைகளுக்கும் பயன்படுத்துகின்றன. எறும்புப் புற்றுக்குள்ளே ஒரு கட்டட அமைப்புக் காணப்படும். அதாவது நிலத்துக்கு அடியே பல அறைகள் காணப்படும். இந்த அறைகளிலிருந்து ஒரு குறிப்பிட்ட இடத்திற்கு செல்ல வழிகள் காணப்படும். இந்த அறைகளைப் பொதுவாக உணவு சேமிப்பதற்கே பயன்படுத்துகின்றன. இத்தகைய புற்றுக்களைக் கறையான்களும் தமது வாழ்விடமாக அமைக்கின்றன.

மேற்கோள்கள்

வாழிடம்
எறும்புகள்
அனஸ்தாசியுஸ் ஹார்ட்மன்

அனஸ்தாசியுஸ் ஹார்ட்மன் (Anastasius Hartmann, 24 பெப்ரவரி 1803 - 24 ஏப்ரல் 1866) வட இந்தியாவில் சிறப்பாக நற்செய்தி பணியாற்றிய சுவிட்சர்லாந்தைச் சேர்ந்த ஒரு கத்தோலிக்க ஆயர் ஆவர்.

இவர் சுவிட்சர்லாந்து நாட்டில் அல்த்விஸ் என்ற ஊரில் 1803 பெப்ரவெரி 24 இல் பிறந்து சொலொதுர்னில் கல்விபயின்று கப்புச்சின் சபையில் இணைந்து 1825 இல் குருவானார். மெய்யியல் மற்றும் இறையியலில் பட்டம் பெற்று பேராசிரியராக பணியாற்றினார். 1843 இல் இந்தியா வந்து  மத்திய பிரதேச மாநிலத்தில் குவாலியர் நகரில் தனது மறைப்பரப்பு பணியை தொடங்கினார். 1845 இல் திருத்தந்தை பதினாறாம் கிரகோரியாரால் பாட்னாவின் ஆயராக நியமிக்கப்பட்டார். 1849 முதல் 1858 வரை மும்பை மறைமாவட்டத்தின் பொறுப்பு ஆயராகவும் செயல்பட்டார். பாட்னா முதல் மும்பை வரை கொண்ட மிகப்பெரிய நிலப்பரப்பில் அடிக்கடி மாட்டுவண்டியில் பயணம் மேற்கொண்டு மக்களை சந்தித்து சிறப்பான நற்செய்திபணி ஆற்றினார். பல துறவற சபைகளின் உதவியுடன் புதிய ஆலயங்கள், கல்வி நிலையங்கள், மருத்துவ மனைகள், மக்கள் நல்வாழ்வு இல்லங்கள் என அமைத்து புதிய உத்திகளைக் கையாண்டு மறைபணியில் வளர்ச்சிக்கண்டார். இந்தி மொழியில் புதிய ஏற்பாடு மற்றும் மறைக்கல்வி நூல்கள் உருவாக பெரிதும் உதவி பல அரியசாதனைகள் செய்தார். பாட்னாவின் பழைய மறைமாவட்ட பேராலயத்தை எழுப்பிய பெருமைக்குரியவர். தனது ஆயர் பணிவாழ்வில் தொடர்ந்து பலவிதமான இன்னல்களுக்கு உள்ளனர் ஆனால் மனம்தளராமல் நிறைவான பணியை ஆற்றி மக்களால் "புனித ஆயர்" எனப் போற்றப்பட்டார். பீகார் மாநிலம் பாட்னா-குரிஜீயில் காலரா நோயால் பாதிக்கப்பட்டு 1866 ஏப்ரல் 24 இல் மரித்தார்.  ஆயர்  அனஸ்தாசியுஸ்  ஹர்ட்மன் வணக்கத்துக்குரியவர் என திருத்தந்தை இரண்டாம் யோவான் பவுல் 1991 டிசம்பர் 21 இல் அறிவித்தார். இவரது புனிதர் பட்டத்துக்கான பணிகளை பாட்னா உயர் மறைமாவட்டம் மேற்கொண்டுள்ளது.

சான்றுகள்  
capuchinfriars.org.au 
Catholic Encyclopedia

மேற்கோள்கள்

இந்திய ஆயர்கள்
கப்புச்சின் சபையினர்
கிறித்தவ போதகர்கள்
1803 பிறப்புகள்
1866 இறப்புகள்
சுவிட்சர்லாந்து மக்கள்
நிறுவனத்தின் செயலாளர்

ஒரு நிறுவனத்தின் செயலாளர் என்பவர் நிர்வாக கடமைகளை செயல்படுத்த நியமிக்கப்படும் ஒரு அதிகாரி அல்லது ஒரு பிரதிநிதி. நிறுவனத்தின் செயலாளரின் கவனம் முக்கியமாக நிறுவனத்தின் நலம் மற்றும் வளர்ச்சியில் செலுத்தப்படுகிறது. நிறுவனத்தின் வளர்ச்சி பெரும்பாலும் அநிறுவனத்தின் செயலாளரின் கடமைகளை சார்ந்து இருக்கும். ஒரு நிறுவனத்தின் செயலாளரின் பங்கு நிறுவனத்திற்கு மிகுந்த முக்கியத்துவம் வாய்ந்ததாக இருக்கிறது. ஒரு நிறுவனத்தின் செயலாளர் நிகழ்த்த வேண்டிய பொறுப்புகள் பல உள்ளன. ஒரு நிறுவனத்தின் செயலாளரின் முக்கிய கடமைகள் மற்றும் பொறுப்புகள் சில கீழே பட்டியலிடப்பட்டுள்ளன.

நிறுவனங்கள்
தொழில் வாரியாக மக்கள்
வரை அச்சு

பொத்தடை அல்லது வரை அச்சு எனப்படுவது ஒரு தட்டையான தடித்த பொருளின் மீது ஒரு சித்திரத்தை வரைந்து அதை வெட்டி அகற்றிய பின்னர் ஏற்படும் துளையினூடாக சாயங்களைப் பூசுவது மூலம் அச்சித்திரத்தை இன்னொரு பொருளின் மீது பதித்தலாகும். இவ்வாறான பொத்தடை தாள்கள் கடைகளில் விற்பனை செய்யப்படுகின்றன.

பதித்தல் செய்முறை

தேவையான பொருட்கள் 
பிரிஸ்டல் அட்டைத்துண்டு/ x-ray தாள்
கூறிய வெட்டு அலகு
சித்திரம்

செய்முறை 
முதலில் இலட்சனையை வரைந்து கொள்ளுங்கள்.
தகடு மற்றும் இலட்சனை ஆகியவற்றுக்கு பாதிப்பு ஏற்படாது வெட்டி அகற்றக் கூடியவாறு இலச்சினையை வரைந்து கொள்ளல்.
அதை வெட்டி அகற்றல்.
அச் சித்திரத்தை அச்சுப்பத்தித்தல்.

வெளி இணைப்புகள் 
Prints & People: A Social History of Printed Pictures

மேற்கோள்கள்

அச்சுக்கலை
ஜனா கிருஷ்ணமூர்த்தி

ஜனா கிருஷ்ணமூர்த்தி தமிழ்நாட்டைச் சேர்ந்த ஒரு அரசியல் பிரமுகர். இவர் 2001-2002-ம் ஆண்டு காலத்தில் பாரதிய ஜனதா கட்சியின் தலைவராக இருந்தார்.  நாடாளுமன்ற உறுப்பினராகவும், மத்திய சட்ட அமைச்சராகவும் இருந்திருக்கிறார்.  காமராசருக்கு அடுத்து இதுவரை தேசியக் கட்சி ஒன்றிற்கு தலைவராக இருந்த தமிழர் ஜனா கிருஷ்ணமூர்த்தி மட்டுமே.

ஆரம்பகால வாழ்க்கை
கிருஷ்ணமூர்த்தி மதுரையில் பிறந்தவர், இவரது தாய்மொழி தமிழாகும்.  சென்னை சட்டக்கல்லூரியின் மாணவரான இவர் தனது சட்டப் பயிற்சியை மதுரையில் 1965-ல் மேற்கொண்டார்.  ஆர்எஸ்எஸ்-ன் அப்போதைய தலைவரான எம். எஸ். கோல்வால்கார் இவரை அரசியலுக்கு அழைத்து வந்தார்.

மேற்கோள்கள்

1928 பிறப்புகள்
முன்னாள் மத்திய அமைச்சர்கள்
பாரதிய ஜனதா கட்சித் தேசியத் தலைவர்கள்
2007 இறப்புகள்
மதுரை அரசியல்வாதிகள்
நிதின் கட்காரி

நிதின் கட்காரி (நிதின் கட்காரி, மராத்தி:नितीन गडकरी) ; (பிறப்பு:27 மே 1957) ஒரு இந்திய அரசியல் பிரமுகர் மற்றும் பாரதிய ஜனதா கட்சியின் முன்னாள் தலைவர் ஆவார்.  2009 பொதுத்தேர்தல் தோல்விக்குப் பிறகு கட்காரி பிஜேபியின் தலைவராகப் பொறுப்பேற்றுக் கொண்டார்.  மேலும், இவர் மகாராஷ்டிராவின் பொதுப்பணித்துறை அமைச்சராக இருந்தபோது செய்த பல புதிய கட்டுமானப் பணிகளுக்காகவும், குறிப்பாக நெடுஞ்சாலைகள், மேம்பாலங்கள் கட்டுமானத்திற்காக அறியப்படுகிறார் தற்போது நடுவண் சாலைப் போக்குவரத்து மற்றும் நெடுஞ்சாலைத் துறை அமைச்சராக 2014 முதல் உள்ளார்.

மேற்கோள்கள்

1957 பிறப்புகள்
வாழும் நபர்கள்
இந்திய வழக்கறிஞர்கள்
இந்திய அரசியல்வாதிகள்
மகாராட்டிர அரசியல்வாதிகள்
பாரதிய ஜனதா கட்சித் தேசியத் தலைவர்கள்
பதினாறாவது மக்களவை அமைச்சர்கள்
1956 பிறப்புகள்
16வது மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
17வது மக்களவை உறுப்பினர்கள்
மராத்தியர்கள்
18ஆ
அளக்கும் நாடா

அளக்கும் நாடா (tape measure) என்பது நீளத்தை அளக்கும் வண்ணம் குறியீடுகளைக் கொண்ட ஒரு நாடா ஆகும்.  அடிமட்டம் போன்று அல்லாமல் இதனை வளைந்து கொடுக்கக் கூடியது.  இலகுவாக எடுத்துச் செல்லத்தக்கவாறு வடிவமைக்கப்பட்ட இது இன்று பரந்து பயன்டுத்தப்படும் ஒரு அளவிடல் கருவி ஆகும்.

மேற்கோள்கள்

மரவேலைக் கருவிகள்
கையாற்றல் கருவிகள்
ஹெ. வே. நஞ்சுண்டைய்யா

ஹெ. வே. நஞ்சுண்டைய்யா முதலாம் கன்னட இலக்கிய மாநாட்டிற்குத் தலைமை தாங்கிய கன்னட மொழிப் புலவர். இவர் தலைமையில் மூன்று கன்னட இலக்கிய மாநாடுகள் நடைபெற்றன. இவர் கன்னடம், தெலுங்கு, சமசுகிருதம், ஆங்கிலம், பிரெஞ்சு ஆகிய மொழிகளைக் கற்றவர்.

மொழி ஆர்வம்
இவரின் தாய்மொழி தெலுங்கு என்றாலும், தன் வாழிடத்து மொழியான கன்னடத்தின் மீது பற்று கொண்டார். கன்னட மொழியின் வளர்ச்சிக்காக கன்னட இலக்கிய மாநாடுகளைத் தலைமை தாங்கி நடத்தினார். கன்னட இலக்கிய மன்றத்தை நிறுவி கன்னட நூல்களை பதிப்பித்தும், இலக்கிய மாநாடுகளை நிகழ்த்தியும், ஆராய்ச்சித் திட்டங்களை ஊக்குவித்தும் மொழி வளர்ச்சிக்காக பாடுபட்டார். இவர் விக்டர் ஹியூகோவின் பாடல்களை ஆங்கிலத்தில் டியர்ஸ் இன் த நைட் என்று வெளியிட்டார்.

மேற்கோள்கள்

1860 பிறப்புகள்
கன்னட எழுத்தாளர்கள்
1920 இறப்புகள்
மைசூர் திவான்கள்
விவசாயம் மற்றும் தோட்டக்கலைக் கல்லூரிகள்

விவசாயம் மற்றும் தோட்டக்கலைக் கல்லூரிகள் என்பவை விவசாயம குறித்தும், விவசாயத்திற்கு உதவும் பொறியியல் மற்றும் தொழில்நுட்பங்கள், இயற்கை விவசாயம் குறித்தும் உள்ள பாடத்திட்டங்களைக் கொண்டு இளங்கலை, முதுகலை, ஆய்வியல் நிறைஞர் மற்றும் முனைவர் பட்டங்களுக்கான கல்வியை அளிக்கும் கல்லூரிகள் விவசாயக் கல்லூரிகள்  என்றும், தோட்டக்கலைப் பயிர்கள் குறித்தும், தோட்டக்கலைப் பயிர் வளர்ப்பு குறித்தும் உள்ள பாடத்திட்டங்களை கொண்டு நடத்தப்படும் கல்லூரிகள் தோட்டக்கலைக் கல்லூரிகள் என்றும் அழைக்கப்படுகின்றன.

தமிழ்நாட்டிலுள்ள விவசாயம் மற்றும் தோட்டக்கலைக் கல்லூரிகள்

தமிழ்நாடு வேளாண்மைப் பல்கலைக் கழகத்தின் கீழ் கோயம்புத்தூர், மதுரை, திருச்சிராப்பள்ளி, கிள்ளிகுளம் (திருநெல்வேலி), பெரியகுளம் மற்றும் மேட்டுப்பாளையம் ஆகிய ஊர்களில் உள்ள 11 கல்லூரிகளில் 10 பிரிவுகளில் இளநிலைப் பட்டப்படிப்புகளும்,  29 பிரிவுகளில் முதுநிலைப் பட்டப்படிப்புகளும் உள்ளன.

கோயம்புத்தூர்
விவசாயக் கல்லூரி மற்றும் ஆராய்ச்சி நிறுவனம்
தோட்டக்கலைக் கல்லூரி மற்றும் ஆராய்ச்சி நிறுவனம்
விவசாயப் பொறியியல் மற்றும் ஆராய்ச்சி நிறுவனம்
முதுநிலைப் பட்டப்படிப்பிற்கான பள்ளி

மதுரை
விவசாயக் கல்லூரி மற்றும் ஆராய்ச்சி நிறுவனம்
மனையியல் கல்லூரி மற்றும் ஆராய்ச்சி நிறுவனம்

திருச்சிராப்பள்ளி
விவசாயப் பொறியியல் கல்லூரி மற்றும் ஆராய்ச்சி நிறுவனம்
அன்பில் தர்மலிங்கம் விவசாயக் கல்லூரி மற்றும் ஆராய்ச்சி நிறுவனம்

கிள்ளிகுளம் (திருநெல்வேலி)

விவசாயப் பொறியியல் கல்லூரி மற்றும் ஆராய்ச்சி நிறுவனம்

பெரியகுளம்
தோட்டக்கலைக் கல்லூரி மற்றும் ஆராய்ச்சி நிறுவனம்

மேட்டுப்பாளையம்
வனவியல் கல்லூரி மற்றும் ஆராய்ச்சி நிறுவனம்

சுயநிதிக் கல்லூரிகள்
தமிழ்நாடு வேளாண்மைப் பல்கலைக்கழகத்துடன் இணைப்பு பெற்ற இளநிலைப் பட்டப்படிப்புகளை மட்டும் கொண்ட மூன்று சுயநிதி விவசாயக் கல்லூரிகள் உள்ளன. அவை;
ஆதிபராசக்தி விவசாயக் கல்லூரி, கலவை, வேலூர் மாவட்டம்.
வானவராயர் விவசாயக் கல்லூரி, பொள்ளாச்சி.
தந்தை ரோவர் விவசாயம் மற்றும் ஊரக வளர்ச்சி நிறுவனம், பெரம்பலூர்.

மேற்கோள்கள்

பல்கலைக்கழகங்களும் கல்லூரிகளும்
வேளாண்மை நிறுவனங்கள்
வெங்கையா நாயுடு

வெங்கையா நாயுடு (தெலுங்கு: వెంకయ్య నాయుడు) (பிறப்பு: 1 ஜூலை 1949) இந்தியக் குடியரசின் 14வது துணைத் தலைவராக  தேர்ந்தெடுக்கப்பட்டவர் ஆவார். 11, ஆகத்து 2017-ம் நாள் பதவி ஏற்றார். பாரதிய ஜனதா கட்சியைச் சேர்ந்த ஒரு இந்திய அரசியல் பிரமுகராக இருந்தவர். இவர் நாடாளுமன்ற விவகார அமைச்சராகவும் இருந்தார். மேலும் ஜனா கிருஷ்ணமூர்த்தியைத் தொடர்ந்து 2002 முதல் 2004 வரை பாரதிய ஜனதா கட்சியின் தலைவராகவும் இருந்துள்ளார். ஆந்திராவின் உதயகிரி சட்டமன்றத் தொகுதியிலிருந்து இரண்டு முறை சட்டமன்ற உறுப்பினராக தேர்ந்தெடுக்கப்பட்டுள்ளார். தனது அரசியல் வாழ்வை ஆந்திரா பல்கலைக்கழக கல்லூரிகள் மாணவர் தலைவராக துவங்கினார். இந்தியக் குடிமக்களுக்கு வழங்கப்படும் இரண்டாவது மிக உயரிய விருதான பத்ம விபூசண் விருது 2024 ஆம் ஆண்டு குடியரசு தின விழாவில் அறிவிக்கப்பட்டது.

மேற்கோள்கள்

வெளியிணைப்புகள்
 அதிகாரபூர்வ இணையத்தளம்
 மாநிலங்களவை உறுப்பினர் பக்கம்

1949 பிறப்புகள்
வாழும் நபர்கள்
இந்திய அரசியல்வாதிகள்
ஆந்திரப் பிரதேச அரசியல்வாதிகள்
பாரதிய ஜனதா கட்சித் தேசியத் தலைவர்கள்
பதினாறாவது மக்களவை அமைச்சர்கள்
பாரதிய ஜனதா கட்சி அரசியல்வாதிகள்
தெலுங்கு மக்கள்
இந்தியக் குடியரசுத் துணைத் தலைவர்கள்
நெல்லூர் மாவட்ட நபர்கள்
சரவாக் முற்போக்கு ஜனநாயக கட்சி

சரவாக் முற்போக்கு மக்களாட்சி கட்சி (, , ) என்பது மலேசியாவில் ஓர் அரசியல் கட்சியாகும். 2002ஆம் ஆண்டில் தோற்றுவிக்கப்பட்டது. ஆளும் பாரிசான் நேசனல் கூட்டணியின் உறுப்புக் கட்சிகளில் ஒன்றாகும்.

சரவாக் முற்போக்கு மக்களாட்சி கட்சியை எஸ்.பி.டி.பி என்று சுருக்கமாகவும் அழைப்பார்கள். சரவாக் தேசிய கட்சி பதிவுத் தடை செய்யப்பட்ட சில நாட்களில், இந்தச் சரவாக் முற்போக்கு மக்களாட்சி கட்சி தோற்றுவிக்கப்பட்டது. இந்தக் கட்சி சரவாக் மாநில முதலமைச்சர் அப்துல் தாயிப் முகமட்டிற்கு ஆதரவான கட்சியாகும். வில்லியம் மாவான் இக்கோம் என்பவர் தற்போதையத் தலைவராக இருக்கிறார்.

2011ஆம் ஆண்டு நடைபெற்ற மாநிலத் தேர்தலில், இந்தக் கட்சி எட்டு இடங்களில் போட்டியிட்டு ஆறு இடங்களில் வெற்றி பெற்றது.

மேலும் தகவல்கள்
 Khoo, Phillip (June, 2004) The Taming of the Dayak . Aliran Monthly 
 Chin, James. 2004. 'Sabah and Sarawak: The more things change, the more they remain the same', in Chin Kin Wah (ed) Southeast Asian Affairs 2004 (Singapore: Institute of South East Asian Studies, 2004) ()

மேற்கோள்கள்

மலேசிய அரசியல் கட்சிகள்
சரவாக்கில் அரசியல்
நித்யா மேனன்

நித்யா மேனன் (பிறப்பு:ஏப்ரல் 8, 1988) இந்தியத் திரைப்பட நடிகையும் பின்னணிப் பாடகியும் ஆவார். இவர் தென்னிந்திய திரைப்படத்துறையில் பணியாற்றுகிறார். இவர் குண்டே ஜாரி கல்லந்தய்யிந்தி மற்றும் மல்லி மல்லி இடி ராணி ரோஜு ஆகிய இரு தெலுங்கு படம் நடித்து பிலிம்ஃபேர் விருதுகளையும் வென்றார். திருச்சிற்றம்பலம் திரைப்படத்தில் நடித்ததற்காக இவர் 2023 ஆம் ஆண்டிற்கான சிறந்த நடிகை என்ற தேசிய விருதை வென்றார்.

ஆரம்ப வாழ்க்கை 
நித்யா மேனன் பெங்களூரில் ஒரு மலையாளக் குடும்பத்தில் பிறந்தவர். இவர் மணிப்பால் பல்கலைக்கழகத்தில் இதழியல் படித்திருக்கிறார். தான் திரைத்துறையில் நடிப்பதற்கு விரும்பியது கிடையாது பத்திரிக்கையாளராக தான் இருக்க விரும்பியதாக ஒரு தொலைகாட்சி பேட்டியில் கூறியிருந்தார். ஆனால் பிறகு பத்திரிக்கை துறையில் இருந்த விருப்பம் குறைந்ததினால் புனே திரைப்படக் கல்லூரியில் ஒளிப்பதிவாளர் படிப்பை படித்து முடித்தார். இவரது தந்தை கோழிக்கோட்டையும் தாயார் பாலக்காட்டையும் சேர்ந்தவர்கள்.

நடித்துள்ள திரைப்படங்கள்

தமிழ்
நூற்றெண்பது
வெப்பம்
உருமி
மாலினி 22 பாளையங்கோட்டை
ஓ காதல் கண்மணி
மெர்சல்
காஞ்சனா 2
24
இருமுகன் 
சைக்கோ
திருச்சிற்றம்பலம்

தெலுங்கு
ஓகே கண்மணி
மள்ளி மள்ளி இதி ரானி ரோஜு
 கீத கோவிந்தம்

மேற்கோள்கள் 

தமிழ்த் திரைப்பட நடிகைகள்
1988 பிறப்புகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
20 ஆம் நூற்றாண்டின் இந்திய நடிகைகள்
1989 பிறப்புகள்
மறியக்குட்டி

மறியக்குட்டி 1958 ஆம் ஆண்டு வெளியான இந்திய மலையாளத் திரைப்படம்.

மேற்கோள்கள் 
 

1958 மலையாளத் திரைப்படங்கள்
இந்திய மலையாளத் திரைப்படங்கள்
தேவகோட்டை இரஸ்தா

தேவகோட்டை சாலை இந்தியாவின், தமிழ்நாடு மாநிலத்தில் உள்ள சிவகங்கை மாவட்டம், தேவகோட்டை வட்டத்தில் உள்ள தேவகோட்டை நகரத்திற்கு வடமேற்கில் 11.4 கிலோ மீட்டர் தொலைவில் உள்ளது. 

காரைக்குடி.புறநகர்தொடருந்து நிலையம் ஆகும். இது காரைக்குடி - தேவகோட்டை நெடுஞ்சாலை எண் 210 இல் அமைந்துள்ளது.

மேற்கோள்கள் 

சிவகங்கை மாவட்டத்திலுள்ள கிராமங்கள்
எரிக் காண்டல்

எரிக் ரிச்சர்டு காண்டல் (Eric Kandel) என்பவர் அமெரிக்காவைச் சேர்ந்த நரம்பு உளமருத்துவர் ஆவார். இவர் 2000 ஆம் ஆண்டு மருத்துவம் அல்லது உடலியங்கியலுக்கான நோபல் பரிசுசை பெற்றவர். இவர் இந்த பரிசை அர்வித் கார்ல்சன் மற்றும் பவுல் கிரீன்கார்ட் ஆகியோருடன் பகிர்ந்துகொண்டார். இவர் தனது வாழ்வையும் ஆய்வுகளையும் சேர்த்து இன் செர்ச் ஆஃப் மெமரி, த எமர்ஜென்சு ஆஃப் எ நியூ சயின்சு ஆஃப் மைண்டு (In Search of Memory: The Emergence of a New Science of Mind) என்ற நூலை எழுதியுள்ளார்.

மேற்கோள்கள்

1929 பிறப்புகள்
வாழும் நபர்கள்
அமெரிக்க அறிவியலாளர்கள்
நோபல் பரிசு பெற்ற அமெரிக்கர்கள்
நோபல் மருத்துவப் பரிசு பெற்றவர்கள்
ஆர்வர்டு பல்கலைக்கழக முன்னாள் மாணவர்கள்
திருக்குறுந்தாண்டகம்

திருக்குறுந்தாண்டகம் (Tirukkuruntantakam) என்பது வைணவ சமயத்தின் பன்னிரெண்டு ஆழ்வார்களில் ஒருவரான திருமங்கையாழ்வாரருளிய நூலாகும்.  இது தாண்டகம் என்ற செய்யுள் வகையைச்சார்ந்து இயற்றப்பட்டதாகும்.

பெயர்க்காரணம்
பாடலின் ஒவ்வொரு அடியும் இடையிலே தாண்டுவதை இந்தப் பாடல்களில் காணலாம். பாடலின் அகத்தே தாண்டுவது தாண்டகம். ஒவ்வொரு அடியிலும் ஆறு சீர்கள் வந்தால் அது குறுந்தாண்டகம் என்றுரைப்பர்.  திருக்குறுந்தாண்டகம் என்பது வைணவக்கடவுளைப் பற்றிய செய்யுளாதலால் 'திரு' என்று பெயர் தொடங்குகிறது.

நாலாயிரத்திவ்யபிரபந்தத்திரட்டில் பங்கு
இது நாலாயிரத்திவ்யப் பிரபந்தத்தில் 2032 முதல் 2051 வரையிலான பாடல்கள் இரண்டாவது ஆயிரத்தில் இடம்பெற்றுள்ளன. இதில் 20 பாடல்கள் உண்டு.

திருக்குறுந்தாண்டகம் முதற்செய்யுள்
நிதியினைப் பவளத் தூணை
நெறிமையால் சினைய வல்லார்
கதியினைக் கஞ்சன் மாளக்
கண்டுமுன் அண்டம் ஆளும்
மதியினை மாலை வாழ்த்தி
வணங்கிஎன் மனத்து வந்த
விதியினைக் கண்டு கொண்ட
தொண்டனேன் விடுகி லேனே.

உசாத்துணை 

தமிழ் இலக்கியம்
நாலாயிரத்திவ்ய பிரபந்தம்
திருநெடுந்தாண்டகம்

திருநெடுந்தாண்டகம் (Tirunetuntantakam) என்பது வைணவ சமயத்தின் பனிரெண்டு கவிஞர்களில் ஒருவரான திருமங்கையாழ்வாரருளிய நூலாகும். இது தாண்டகம் என்ற செய்யுள் வகையைச் சார்ந்து இயற்றப்பட்டதாகும்.

பெயர்க்காரணம்
பாடலின் ஒவ்வொரு அடியும் இடையிலே தாண்டுவதை இந்தப் பாடல்களில் காணலாம். பாடலின் அகத்தே தாண்டுவது தாண்டகம். ஒவ்வொரு அடியிலும் எட்டு சீர்கள் வந்தால் அது நெடுந்தாண்டகம் என்றுரைப்பர். திருநெடுந்தாண்டகம் என்பது வைணவக்கடவுளைப் பற்றிய செய்யுளாதலால் 'திரு' என்று பெயர் தொடங்குகிறது.

நாலாயிரத்திவ்யபிரபந்தத்திரட்டில் பங்கு
இது நாலாயிர திவ்யப் பிரபந்தத்தில் 2052 முதல் 2081 வரையிலான பாடல்கள் இரண்டாவது ஆயிரத்தில் இடம்பெற்றுள்ளன. இதில் 30 பாடல்கள் உண்டு.

திருநெடுந்தாண்டகம் முதற்செய்யுள்

மின்னுருவாய் முன்னுருவாய் வேதம் நான்கில்
விளங்கொளியாய் முளைத்தெழுந்த திங்கள் தானாய்
பின்னுருவாய் முன்னுருவில் பிணிமூப் பில்லாப்
பிறப்பிலியாய் இறப்பதற்கை எண்ணா(து) எண்ணும்
பொன்னுருவாய் மணியுருவில் பூதம் ஐந்தாய்ப்
புனலுருவாய் அனலுருவில் திகழும் சோதி
தன்னுருவாய் என்னுருவில் சின்ற எந்தை
தளிர்புரையும் திருவடிஎன் தலைமே லவ்வே.

உசாத்துணை 

தமிழ் இலக்கியம்
நாலாயிரத்திவ்ய பிரபந்தம்
அகல் விளக்கு (புதினம்)

அகல் விளக்கு (Agalvilakku) என்பது மு. வரதராசன் இயற்றிய புதினமாகும். இரு நண்பர்களின் வாழ்வில் நடக்கும் நிகழ்வுகளின் மூலம் சமுதாய சிந்தனைகளைக் கூறியுள்ளார்.

சமுதாய கருத்துகள்
சந்திரன், வேலய்யன் என்ற இரு நண்பர்களின் வாழ்க்கையைக் காட்டுகிறது.சந்திரன் ஒரு பெண்ணைக் காதலிக்கிறான், ஆனால் அவள் அவனை விட்டுப் பிரிந்து சென்று விடுகிறாள்.ஆதலால், சந்திரனின் வாழ்க்கை கவலைக்கிடமாக மாறுகிறது.வேலய்யனுக்கு ஒரு நல்வாழ்க்கை கிடைக்கிறது.பின்,அவன் சந்திரனைத் திருத்த முயல்கிறான்.இறுதியில், சந்திரன் இறந்து விடுகிறான்.இக்கதை இளைஞர்களுக்கு ஒரு பாடமாகவும் அமைகிறது.

விருது
மு. வ. வின் அகல்விளக்கு எனும் இந்நாவலுக்கு சாகித்ய அகாதெமி விருது கிடைத்தது. இவரது அகல் விளக்குடன் பல நூல்கள், ஆங்கிலம், இந்தி, மராத்தி, ரஷ்ய மொழி, சிங்கள மொழி, தெலுங்கு மலையாளம், கன்னடம் போன்ற பிற மொழிகளில் மொழிபெயர்க்கப்பட்டுள்ளன.

மேற்கோள்கள்

தமிழ்ப் புதினங்கள்
மு. வரதராசனின் புதினங்கள்
தமிழ்நாடு தீண்டாமை ஒழிப்பு முன்னணி

தமிழ்நாடு‍ தீ்ண்டாமை ஒழிப்பு முன்னணி ,  2007 ஆம் ஆண்டு‍ உருவாக்கப்பட்ட இயக்கமாகும் . சமூகத்திலுள்ள தாழ்த்தப்பட்ட மக்கள் மீதான தாக்குதல்களுக்கு‍ எதிராகவும், அவர்களின் உரிமைகளுக்காகவும் தொடர்ந்து‍ போராடிக் கொண்டிருக்கும் ஒரு‍ இயக்கமாகும்.

மாநாடுகள் மற்றும் தலைமை 
இம்முன்னணியின் முதல் மாநில மாநாடு 2010 ல் புதுக்கோட்டையில் நடைபெற்றது. தலைவராக பி.சம்பத், பொதுச் செயலாளராக கே.சாமுவேல் ராஜ், பொருளாளராக ஆர். ஜெயராமன் தேர்ந்தெடுக்கப்பட்டனர். 2015 மே 16 முதல் 18 வரை இரண்டாவது மாநில மாநாடு விருதுநகரில் நடைபெற்றது.

இயக்கங்கள்

தீண்டாமைச் சுவர் தகர்ப்பு

உத்தப்புரம் 
உத்தப்புரம் தீண்டாமைச் சுவரை அகற்றக் கோரி பல கட்டப் போராட்டங்களை நடத்தி, தீண்டாமைச் சுவர் இடிக்கப்பட்டது.

உத்தப்புரம் தீண்டாமைச் சுவர்  தகர்ப்பிற்கு பின்னர் முன்னணியின் முயற்சியால் வீழ்ந்த சுவர்கள் - 
 கோயம்பத்தூர் நாகராஜபுரம் 
 கோயம்பத்தூர் பெரியார்நகர்
 திருச்சி எடமலைப்பட்டி புதூர்
 சேலம் காந்திமகான் நகர்

ஈச்சங்கோட்டை 
ஈச்சங்கோட்டை கிராமத்தில் தாழ்த்தப்பட்ட மக்கள் சவரம் செய்யும் கடைகளில் முடி‍ திருத்தம் செய்ய அனுமதிக்கப்படாததை எதிர்த்த இயக்கம் செப்டம்பர் 30 அன்று‍ நடைபெற்றது. போராட்டத்தின் விளைவாக அம்மக்கள் முடிதிருத்த அக்கடைகளில் அனுமதிக்கப்பட்டுள்ளனர்.

ஆலய நுழைவுப் போராட்டங்கள் 
பந்தப்புளி, உத்தப்புரம், செட்டிபுலம், காங்கியனூர் ,காளப்பட்டி முதலிய இடங்களில் ஆலய நுழைவுப் போராட்டங்கள் நடைபெயற்றுள்ளன.

தெம்மாவூர் பேருந்து நிழற்குடை இருக்கை 
தலித்துகள் இருக்கையில் அமரக்கூடாது என்ற சாதி ஆதிக்க வெறியில் இடிக்கப்பட்ட பேருந்து நிறுத்த நிழற்குடை இருக்கைகள் மீண்டும் நிறுவப்பட்டது.

மேற்கோள்கள் 

சமூக இயக்கங்கள்
சமூக அமைப்பு
தமிழ்ச் சமூகத்தில் சாதிய எதிர்ப்பு இயக்கம்
இந்தியப் பொதுவுடமைக் கட்சி (மார்க்சிஸ்ட்)
வெப்ப அலகு

வெப்ப அலகு (Heat unit-HU );. எக்சு கதிர் குழாயில், விரைவாகச் செல்லும் எலக்ட்ரான்கள் நேர்மின் முனையிலுள்ள இலக்கினைத் தாக்கும் போது எக்சு கதிர்கள் தோற்றுவிக்கப்படுவதுடன் நிரம்ப வெப்பமும் இலக்கில் தோற்றுவிக்கப் படுகின்றன.உண்மையில் எலக்ட்ரான்களின் ஆற்றலில் 99% வெப்பமாகவும் மீதி 1% எக்சு கதிர்களாகவும் வெளிப்படுகின்றன.அதிக வெப்பம் குழாயினை பழுதடையவும் செய்யலாம். இலக்கில் தோன்றும் வெப்பத்தினை அளவிட வெப்ப அலகு பயன்படுகிறது. இது குழாயிலுள்ள மின்முனைகளுக்கிடையே உள்ள மிகை மின் அழுத்த வேறுபாட்டினை (kVp) குழாயில் பாயும் மின்னோட்டத்தால் (mAs) பெருக்கி பெறப்படுகிறது. s என்பது மின்னோட்டம்பாயும் கால அளவாகும்

Heat unit- HU= kVp*mAs ஆகும்

இயற்பியல் கோட்பாடுகள்
தமிழ்த் திரைப்படங்களின் பட்டியல், 2013

தமிழ்த் திரைப்படங்களின் பட்டியல், 2013 (List of Tamil films of 2013) என்ற இக்கட்டுரையில் 2013 ஆம் ஆண்டில் வெளிவந்த தமிழ்த் திரைப்படங்களை அதன் வெளியீட்டு தேதி வாரியாக இங்கு பட்டியலிடப்பட்டுள்ளது.

அதிக வருவாய் ஈட்டிய படங்கள்
பின்புல நிறம்        குறிக்கப்பட்டவை தற்போது திரையரங்குகளில் ஓடிக் கொண்டிருப்பதைக் குறிக்கிறது.

விருதுகள்
 60வது தேசியத் திரைப்பட விருதுகள்
 7வது ஆண்டு விஜய் விருதுகள்
 44வது உலகளாவிய இந்தியத் திரைப்பட விழா

உலகளாவிய தமிழ்த் திரைப்படங்கள்

வெளியான அல்லது தேதிக் குறித்தப் படங்கள்

சனவரி–சூன்

சூலை - டிசம்பர்

குறிப்பிடத்தக்க இறப்புகள்

மேற்கோள்கள்

 
தமிழ்த் திரைப்படங்களின் பட்டியல்கள்
ஐந்து ஐந்து ஐந்து

ஐந்து ஐந்து ஐந்து (Ainthu Ainthu Ainthu) அல்லது (555) இயக்குநர் சசி இயக்கத்தில் 2013-ஆம் ஆண்டு வெளிவந்த இந்தியத் தமிழ்த் திரைப்படமாகும்.

நடிகர்கள் 
 பரத் - அரவிந்த் 
 மிருத்திகா லியானா- "லியா" ஜார்ஜ், பாயல் (இரட்டை வேடம்)
 எரிகா பெர்னாண்டஸ் - மஞ்சரி
 சந்தானம் கோபால்
 சுதீஷ் பெர்ரி- சித்ரஞ்சன்
 மனோபாலா - யோகா பயிற்றுவிப்பாளர் 
 ராஜ் பரத்- நிகில்
 சுவாமிநாதன்- ஜி. ஆர் 
 லியானா- லியானாவின் அத்தை
 டிவி ரத்னவேலு- மருத்துவர் 
 ஜான் விஜய்- சிறப்புத் தோற்றம்
 சதீஷ் கிருஷ்ணன்- சிறப்புத் தோற்றம்

மேற்கோள்கள் 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
பரத் நடித்த திரைப்படங்கள்
சந்தானம் நடித்த திரைப்படங்கள்
மனோபாலா நடித்த திரைப்படங்கள்
ஒனோ நோ கோமாச்சி

ஒனோ நோ கோமாச்சி, (Ono no Komachi, யப்பானியம்:小野 小町 பொது 825 – 900) யப்பானிய நாட்டின் பெண் வாகா கவி ஆவார். ஃகயன் காலகட்டத்தை சேர்ந்த இவர், ரொக்காசென் எனப்படும் ஆறு முக்கிய வாகா கவிகளில் ஒருவர். மேலும் பிசிவாரா நோ கின்டோ என்ற பிரபல யப்பானிய கவியால் முப்பத்தி ஆறு கவிதை தெய்வங்களில் ஒருவராக குறிக்கப்படுகின்றார். இவர் தனது நிகரற்ற அழகின் காரனமாகவும் கவனம் பெற்றவர். இன்றைக்கும் யப்பானில், அழகிய பெண்களை குறிக்க கோமாச்சி என்ற பதமே பயன்படுத்தப் படுகின்றது.

வாழ்க்கை வரலாறு

கோமாச்சியின் பிறப்பு மற்றும் வாழ்க்கை பற்றிய குறிப்புகள் அதிகம் காணக் கிடைப்பதில்லை. நாட்டார் பாடல்கள் இவர் அகிடா நிலப்பரப்பை சேர்ந்தவர் என்றும் அரண்மனை சேவகி எனவும் குறிக்கின்றன. இவரின் கால கட்டத்தை நோக்கும்போது, இவர் பேரரசர் நிமாயோவின் ஆட்சிக் காலத்தில் வாழ்ந்திருக்கலாம் என நம்பப்படுகின்றது.
 
இன்னும் சில கதைகள் இவர் காதலை பற்றி குறிப்பிடுகின்றன. இவற்றில் பிரபலமானது, கோமாச்சிக்கும் ஃபுககுசா நோ சோசோ என்ற முக்கிய அரச பிரதிநிதிக்குமான காதல் கதை ஆகும். இதன்படி தன்னை காதலிக்கும் ஃபுககுசாவிடம், தொடர்ந்து 100 இரவுகளை தன்னுடன் கழித்தால் தானும் அவரை காதலிப்பதாக கோமாச்சி கூறுகின்றார். அதன்படியே 99 இரவுகளை அவருடன் கழிக்கும் ஃபுககுசா 100வது நாள் இரவில் அவரை சந்திக்கும் முன்னரே மரணமடைந்துவிடுகிறார். இன்னும் சில கதைகள், 100வது நாளில் ஃபுககுசாவின் தந்தை இறந்து விடுவதால்தான் அவரால் கோமாச்சியை சந்திக்க முடியவில்லை என்கின்றன.

இவரை பற்றிய கதைகள் அனைத்தும், இவரின் முதுமையை பற்றியும் வர்ணிக்கின்றன. முழுமையாக தனது இளமையையும் அழகையும் இழந்த கோமாச்சி, தனது காதலர்களால் கைவிடப்பட்ட நிலைமையில் தெருவில் பிச்சை எடுத்து பிழைத்ததாக இவை கூறுகின்றன.

கவிதைகள்

கோமாச்சியின் கவிதைகள் வாகா எனப்படும் யப்பானிய கவிதை மரபை சேர்ந்தவை. காதலின் ஏக்கம், தனிமை, பிரிவு, காமம் ஆகியவை கோமாச்சியின் வாகாவில் அதிக இடம் பிடித்தன. பேரரசர் உதாவினால் தொகுக்கப்பட்ட கோகின் வகாசு எனப்படும், சிறந்த வாகா கவிதைகளின் தொகுப்பில் இவரது கவிதைகள் இடம்பெற்றன. இவ்வாகா தொகுப்பில் இடம்பெற்ற ஒரே பெண்கவியின் கவிதைகள் கோமாச்சியினுடையவை என்பது குறிப்பிடத்தக்கது.

அங்கீகாரம்

கோமாச்சியின் கதைகளில் சில, பிற்கால யப்பானிய இலக்கியங்களில் குறிப்பிடப்படுகின்றன. நோ எனப்படும் யப்பானிய பாரம்பரிய நாட்டியக் கலையின் ஐந்து நாடகங்கள் கோமாச்சியின் வரலாற்றை இயம்புகின்றன. மேலும் ஒகுரு கியாகுனின் இசூ (நூறு கவிகளின் நூறு கவிதைகள்) என்ற வாகா தொகுப்பிலும் இவரது கவிதைகள் இடம் பிடித்துள்ளன.

இவரின் புகழ் பாடும் வகையில், இவரது பிறப்பிடமாக கருதப்படும் அகிடா பிரதேசத்து தொடருந்து சேவைக்கு இவரின் பெயர் வைக்கப்படுள்ளது. மேலும் இந்த பகுதியில் அதிகம் விளையும் ஒருவகை அரிசிக்கும் இவரின் பெயர் (அகிடோ கோமாச்சி) வைக்கப்பட்டுள்ளது.

மேற்கோள்கள்

வெளி இணைப்புகள்
புல்லினைக் கடக்கும் காற்று
Poem Hunter - ஒனோ நோ கோமாச்சி
ஒனோ நோ கோமாச்சியின் கவிதைகள்

சப்பானியக் கவிஞர்கள்
825 பிறப்புகள்
900 இறப்புகள்
உணவுப் பாதுகாப்பு மற்றும் தரப்படுத்தல் ஆணையம், இந்தியா

உணவுப் பாதுகாப்பு மற்றும் தரப்படுத்தல் ஆணையம் என்பது இந்திய அரசின் குடும்ப நல அமைச்சகத்தால் நிர்வகிக்கப்படும் அமைப்புகளில் ஒன்று. இந்த அமைப்பின் முதன்மை நோக்கம் சட்டங்களை வகுத்து, பாதுகாப்பான உணவை வழங்கி மக்களின் நலத்தைக் காப்பது ஆகும். உணவுப் பாதுகாப்பு மற்றும் தரப்படுத்தல் சட்டம், 2006 என்ற சட்டத்தின் கீழ் இந்த அமைப்பு உருவாக்கப்பட்டுள்ளது.  இதன் தலைமையகம் புது தில்லியிலும், துணை அலுவலகங்கள் கவுகாத்தி, கல்கத்தா, சென்னை, மும்பை ஆகிய நகரங்களில் உள்ளன, இவ்வமைப்புக்கு 4 பரிந்துரை ஆய்வுக்கூடங்களும் 72 ஆய்வுக்கூடங்களும் உள்ளன.

மேற்கோள்கள்

வெளி இணைப்புகள்
தளம்
உணவுப் பாதுகாப்பு மற்றும் தரப்படுத்தல் சட்டம், 2006  (பி.டி.எப்)

இந்திய அரசு அமைப்புகள்
இந்திய ஆணைக்குழுக்கள்
இந்தியாவில் உணவு பதப்படுத்தும் தொழில்
இந்திய ஒழுங்குமுறை அமைப்புகள்
இந்திய சுகாதாரம் மற்றும் குடும்ப நலத்துறை அமைச்சகம்
இசை நாற்காலி

இசை நாற்காலி அல்லது சங்கீதக் கதிரை (musical chairs) என்பது குழந்தைகளாலும் அனைவராலும் விளையாடப்படும், இரசிக்கப்படும் விளையாட்டாகும். இதை அனைவரும் மகிழ்வாக கூடி ஆடி விளையாடுவர். இது பிறந்த நாள் விழா போன்ற சமயங்களில் முற்றிலும் கேளிக்கைக்காக விளையாடப்படும். இவ்விளையாட்டில் எத்தனை பேர் கலந்து கொள்கிறார்களோ அந்த எண்ணிக்கையில் ஒன்று குறைவாக நாற்காலிகள் வட்ட வடிவில் அமைக்கப்படும். பின்னணியில் இசை ஒலிக்க விளையாடுவோர் நாற்காலிகளை வட்டமடிக்க வேண்டும். இசை நின்ற உடனே விரைவாக நாற்காலியில் அமர வேண்டும். நாற்காலி கிடைக்காத ஒருவர் ஆட்டத்தை விட்டு வெளியேறுவார். ஒரு நாற்காலி எடுக்கப்பட்டு மீண்டும் ஆட்டம் தொடரும். கடைசியாக ஒரு நாற்காலிக்காக இருவர் விளையாடுவர். அவர்களுள் ஒருவர் வெற்றி பெறுவர்.

விளையாடத்தேவையான பொருட்கள்
எத்தனை பேர் விளையாடுகின்றனரோ அத்தனை கதிரை (அமரும் பொருள்)
பாடலைப்பாட ஒருவர் அல்லது இசைக்கும் கருவி

விளையாடும் முறை
கதிரைகளை வெளிப்பக்கம் பார்க்குமாறு அடுக்குவார். பின் இசை இசைக்கப்படும்.அனைவரும் கதிரைகளை சுற்றி ஓடுவர். இசை எப்போது நிறுத்தப்படுகிறதோ    அப்போது அனைவரும் கதிரையில் அமர வேண்டும். அமர கதிரையில்லாதவர் வெளியேற்றப்படுவார். ஒவ்வொரு முறை வெளியேற்றப்படும் போதும் ஒரு கதிரையை குறைக்க வேண்டும். இறுதியில் நிற்பவர் வெற்றியாளர்.

தமிழர் விளையாட்டுகள்
சிறுவர் விளையாட்டுகள்

மேற்கோள்கள்
கே. தங்கவேல்

கே. தங்கவேல் (K. Thangavel, 6 அக்டோபர், 1951 - 13 செப்டம்பர், 2020) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தல்களில், திருப்பூர் தெற்கு சட்டமன்ற தொகுதியிலிருந்து, இந்திய பொதுவுடமைக் கட்சி (மார்க்சிஸ்ட்) சார்பாக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

திருப்பூரைச் சேர்ந்த இவர், இந்திய தொழிற்சங்க மையத்தின் முன்னணி ஊழியராகத் தன் அரசியல் வாழ்க்கையைத் தொடங்கினார். 1984 ஆம் ஆண்டு நடந்த 127 நாட்கள் வேலை நிறுத்தப் போராட்டத்திற்கு தலைமையேற்று நடத்தினார். அந்தப் போராட்டம் திருப்பூரில் பனியன் தொழில் தொழிலாளர்களுக்கு பஞ்சப்படி கோரி நடந்தது. மார்க்சிஸ்ட் கம்யூனிஸ்ட் கட்சியைச் சேர்ந்த இவர், அக்கட்சியின் தமிழ்நாடு மாநில செயற்குழு உறுப்பினராகவும் இருந்தார்.

இறப்பு 
கொரோனா தொற்றினால் பாதிக்கப்பட்ட இவர், கோவையில் உள்ள தனியார் மருத்துவமனையில் சிகிச்சை பெற்று வந்தார். ஆனால் சிகிச்சை பலனளிக்காமல் 13 செப்டம்பர், 2020 அன்று அதிகாலை 2.24 மணியளவில் மரணமடைந்தார்.

மேற்கோள்கள்

வெளி இணைப்புகள் 
 

1951 பிறப்புகள்
2020 இறப்புகள்
கொரோனாவைரசுத் தொற்றினால் இறந்தவர்கள்
14 ஆவது தமிழ்நாடு சட்டமன்ற உறுப்பினர்கள்
திருப்பூர் மாவட்ட நபர்கள்
மூடர் கூடம்

மூடர் கூடம் இயக்குநர் நவீன் இயக்கி வெளிவந்த இந்தியத் தமிழ்த் திரைப்படம். இப்படத்தின் இசையமைப்பாளர் டிரினிட்டி இசைக் கல்லூரியின் நடராஜன் சங்கரன் ஆகும்.

நடிப்பு
 நவீன் - நவீன்
 சென்ட்ராயன் - சென்ட்ராயன்
 ராஜாஜி - வேலைசாமி
 கிருபாகரன் -கிருபாகரன்
 ஓவியா - கற்பகவள்ளி
 ஜெயபிரகாஷ் - பக்தவாச்சலம்
 அனுபமா குமார் - மன்டோதரி
 சிந்து ரெட்டி - பர்சானா
 பாஸ்கர் - தக்காளி
 சஞ்சீவி - ஆட்டோ குமார்
 உதயபானு மகேசுவரன் - சலிம் பாய்
 சபேஷ் - சபேஷ்
 மானசா - சுபிக்சா

மேற்கோள்கள் 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
ஓவியா நடித்த திரைப்படங்கள்
கல்யாண சமையல் சாதம்

கல்யாண சமையல் சாதம் குறும்படங்களின் மூலம் விருது குவித்த ஆர்.எஸ். பிரசன்னா இயக்கி வெளிவரவிருக்கும் இந்தியத் தமிழ்த் திரைப்படம். இப்படம் நகைச்சுவை பாணியில் உருவாகியுள்ளது.

கல்யாண சமையல் சாதம் டிசம்பர் 6 ஆம் தேதி வெளியாகி உள்ளது. ‘அச்சமுண்டு அச்சமுண்டு’ தமிழ்த் திரைப்படத்தை இயக்கிய அருண் வைத்தியநாதன் மற்றும் ஆனந்த் கோவிந்தன் இந்தப் படத்தை தயாரித்துள்ளார்கள்.  திருக்குமரன் என்டெர்டெயின்மென்ட் சிவி குமார் இந்தப் படத்தை வாங்கி வெளியிட்டுள்ளார். ஆர். பிரசன்னா இயக்குநராக அறிமுகம் ஆகியுள்ளார். இசையமைப்பாளர் அரோராவிற்கும் இது முதல் படம். திரைப்படம் பரவலான வரவேற்பைப் பெற்றுள்ளது.

மேற்கோள்கள் 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
வயதுவந்தோருக்கான நகைச்சுவைத் தமிழ்த் திரைப்படங்கள்
நேற்று இன்று

நேற்று இன்று  இயக்குநர் பத்மா மகன் இயக்கி வெளிவரவிருக்கும் இந்தியத் தமிழ்த் திரைப்படம் ஆகும். சிறப்பு தோற்றத்தில் பிரசன்னா நடிக்கிறார்.

மேற்கோள்கள் 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய சாகச திரைப்படங்கள்
ஆதலால் காதல் செய்வீர்

ஆதலால் காதல் செய்வீர் இயக்குநர் சுசீந்திரன் இயக்கி வெளிவந்த தமிழ்த் திரைப்படம் ஆகும். இப்படத்தின் இசையமைப்பாளர் யுவன் சங்கர் ராஜா ஆகும்.

வரவேற்பு 

இத்திரைப்படம் மிகுந்த வரவேற்பை பெற்றது. இத்திரைப்படத்தினை பார்த்து இயக்குநர் சேரனின் மகள் திருந்தியதாக செய்திகளும் வெளிவந்தன.  காதலில் விழுவது, காதலைக் கையாள்வது, அதன் பிறகு வரும் நெருக்கடிகளைச் சமாளிப்பது என்று எந்த விஷயத்திலும் பெண்களை கௌரவமாகச் சித்தரிக்காத படம் இது, என்ற கருத்தும் வெளியானது.

கதைச்சுருக்கம்

காதலி கர்ப்பமாகின்றாள். ஆரம்பத்தில் கருவை கலைக்க வைத்தியசாலைக்கு கொண்டுசென்றபோது மருத்துவர் முடியாது எனவும், திட்டியும் அனுப்பிவிடுகிறார். நாட்கள் சென்றன, 3 மாதம் ஆகிவிட்டது, இனிமேல் கருவைக்கலைக்க முடியாது எனவும் அப்படி கலைத்தால் தாய் உயிருக்கு ஆபத்து எனவும் வேறு சில மருத்துவர்கள் கூறினர். கதையின் நாயகி தான் கர்ப்பமானதை பெற்றோரிடம் மறைக்கின்றாள். ஒருமுறை வாந்தி எடுத்தபோது அவளின் தாய் பார்த்துவிட்டாள். பின்பு பெரிய பிரச்சினை நடந்து ஆண் வீட்டாரிடம் திருமணம் செய்துவைக்கக் கோரிய போது அவர்கள் சாதிப் பிரச்சினை காரணமாக முடியாது எனச் சொல்லிவிட்டனர். எனினும் பெண் வீட்டார் காவல்துறையிடம்  தெரிவித்துவிடுவதாக மிரட்டினர். இறுதியில் திருமணம் நடக்காமலேயே ஒரு ஆண் குழந்தை பிறந்தது. அதை அநாதை இல்லத்தில் சேர்த்துவிட்டனர். அதன் பின் பெண்ணுக்கு இன்னொருவனோடும் ஆணுக்கு இன்னொருத்தியோடும் திருமணம் முடிந்தது.

மேற்கோள்கள்

வெளியிணைப்புகள் 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
சென்னையில் ஒரு நாள் (திரைப்படம்)

சென்னையில் ஒரு நாள்   2013ஆம் ஆண்டில் சகீத் காதர் இயக்கத்தில் உடன்பிறப்புக்களான பாபியும் சஞ்சயும் எழுதிய தமிழ் திகில் படமாகும். 2011ம் ஆண்டின் மலையாளத் திரைப்படமான டிராபிக்கின் மறுபதிப்பான இதனை இராதிகா சரத்குமாரும் லிஸ்டின்  ஸ்டீபனும்  தயாரித்து சன் படங்கள் நிறுவனத்தின் மூலம் வெளியிட்டுள்ளனர்.  இதில் சரத்குமார், பிரகாஷ் ராஜ், சேரன், பிரசன்னா, ராதிகா சரத்குமார், பார்வதி மேனன் மற்றும் இனியா நடித்துள்ளனர். இத்திரைப்படத்தின் திரைக்கதை  மீயுரை வடிவத்தில் அமைந்துள்ளது. ஒரு நிகழ்வை ஒட்டி பல கதைகள் பிணையப்பட்டுள்ளன. சென்னையில் நிகழ்ந்த ஓர் உண்மை நிகழ்வை அடிப்படையாகக் கொண்டு கதை புனையப்பட்டுள்ளது. இதற்கு முன்னதாக  நான்கு வழிச் சாலை எனப் பெயரிடப்பட்டிருந்தது. இத்திரைப்படம் மார்ச்சு 29,  2013 அன்று வெளியானது.

பாத்திரப் படைப்பு
 சரத்குமார் - சௌந்தர பாண்டியன், சென்னை மாநகர போக்குவரத்து ஆணையராக 
 பிரகாஷ் ராஜ் - கௌதம் கிருஷ்ணா, திரைப்பட நடிகர்.
 சேரன் - சத்தியமூர்த்தி, போக்குவரத்துத்துறை  காவலர்.
 பிரசன்னா - மருத்துவர் இராபின்.
 ராதிகா சரத்குமார் - கௌதமின் மனைவி.
 பார்வதி மேனன் -அதிதி 
 இனியா - ஸ்வேதா
 மித்துன் - அஜ்மல்
 சச்சின் - கார்த்திக்
 ஐசுவர்யா தேவன்
 வைசாலி
 காப்ரீயல்லா சார்ல்டன் - ரியா
 ஜெயபிரகாஷ்
 லட்சுமி இராமகிருஷ்ணன்
 சுப்பு பஞ்சு அருணாசலம் - முருகன், கௌதமின் செயலாளர்.
 மல்லிகா - சத்தியமூர்த்தியின் மனைவி.
 மனோபாலா
 சந்தான பாரதி
 சூர்யா - கௌரவ வேடத்தில்

மேற்சான்றுகள்

வெளி இணைப்புகள்

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
இருமம்

இலக்கம் சுழியம் கொண்ட தொகுப்பு எணினியல் என்போம். ஒன்றும் சுழியம்  ஒன்றில் ஒன்றி நிலை கொள்ளும். 'இரு' இலக்கத்தில் ஒன்றில் 'ம'ட்டும் தேர்ந்தெடுப்பது  "'இரும"' என்போம்.

இரும அல்லது பிட்டு (Bit) என்பது எணினியியலில் தகவல் ஒன்றின் அடிப்படை அலகு ஆகும். இது சாதனம் ஒன்றில் சேமித்து வைக்க கூடிய இரு நிலைகளில் ஒரு நிலையின் அளவு ஆகும்.

இரு இலக்கத்தினில்(1,0)  ஏதேனும் ஒன்று மட்டும் கொண்ட இலக்கம் " இரும " குறியீடு, எனவும்,
எட்டு இலக்க இரும குறியீடும் 
" எண்கு "(' ' Byte' ' )எனும் ஒரு தொகுப்பு எணினியில் பயன்படுத்துவது ஆகும்.

எணினி (Digital )தொகுப்பில் 
"இரும " என்பது " 8 " எண்கு கொண்ட குழுவாகும். 

ஒரு " இரும " என்பது மிக அடிப்படையான அலகு மற்றும் 1 அல்லது 0 ஆக இருக்கலாம். 

இரண்டிலிருந்து ஒரு இலக்கு கொண்ட " இரும " எனும்  பயனுறு "இரு" குறியீட்டினில் ஒன்றை "ம"ட்டுமே எடுத்துக் கொள்ளும் பயன்பாடு ஆகும்.

எணினி பயன்பாட்டில்,
ஒரு இரும என்பது 0 மற்றும் 1 க்கு இடையில் உள்ள 8 " எண்கு " எனும் எட்டு குறியீட்டை கொண்ட எணினி இயல் கோட்பாடுகளின் மதிப்புகளோடு, 
256 (28) வெவ்வேறு சேர்க்கைகளில், மாறாகவும் வரிசை மாற்றுங்கள் ஆகும்.

அந்த இரு நிலைகளும், மின் பொத்தான் ஒன்றின் இரு அமைவுகளாகவோ, மின் அழுத்தம் அல்லது மின் ஓட்டம் ஒன்றின் இரு மட்டங்களாகவோ, ஒளிச்செறிவின் இரு மட்டங்களாகவோ, காந்தப்புலம் ஒன்றின் இரு முனைவுகளாகவோ இருக்கலாம். பொதுவாக எணினியியலில் இந்த இரு நிலைகளும் 0,1 என்ற இரு மதிப்புகளால் குறிக்கப்படுகிறது.

ஒன்று (1), சுழியம் (0) ஆகிய இரு குறியீடுகளை வைத்து எண்கள் அனைத்தையும் குறிக்கும் முறையை இரும எண் முறை என்றும், அதில் 'இருமம்' என்பது ஓர் இரும இலக்கத்தினை எணினி இயல்பினைக் குறிக்கும் ஆங்கிலத்தின் bit (binary digit) என்பதன் தமிழாக்கம் இரும, இலக்கத்தின் எண்குழும இலக்கினை இருக்கிறது, இல்லை என்ற இரு நிலைகளை ஒரு உறுதி  நிலைமாற்றி இலக்கினை எளிதாக தெளிவாக நிறுவலாம். இந்த இரும நிலை கருத்துரு மற்றும் கணிதம் கணினியியல், எணினியல் இலத்திரனியல் ஆகிய துறைகளுக்கு முக்கியம்.

சேமிப்பு அளவுகள்
 1 அல்லது 0 ஏதேனும் = 1 இரும எனவும் 
 8 இரும  = 1 எண்கு எனவும் (ஆங்கிலம்:byte)
 1024 எண்கு = 1 கிலோ எண்கு (ஆங்கிலம்:kilo byte/kb)
 1024 கிலோ எண்கு = 1 மெகா எண்கு (ஆங்கிலம்:mega byte/mb)
 1024 மெகா எண்கு = 1 ஜிகா எண்கு (ஆங்கிலம்:giga byte/gb)
 1024 ஜிகா எண்கு = 1 டெரா எண்கு(ஆங்கிலம்:tera byte/tb)

மேற்கோள்கள்

கணினியியல்
எண்கள்
கணிமை எண்கணிதம்
சுண்டாட்டம்

சுண்டாட்டம் (Sundaattam) பிரம்மா ஜி. தேவ் எழுதி இயக்கி வெளிவந்த தமிழ்த் திரைப்படமாகும். இர்பான் நாயகனாகவும், அருந்ததி கதாநாயகியாகவும் நடித்துள்ளனர். படத்துக்கு பிரிட்டோ மைக்கேல் இசையமைத்துள்ளார். மாலை பொழுதின் மயக்கத்திலே பட புகழ் அச்சு, பின்னணி இசையை மேற்கொண்டார். வட சென்னையின் ராயபுரம் பகுதியில் நடக்கும் கேரம் சூதாட்டத்தை அடிப்படையாகக் கொண்ட படமாக எடுக்கப்பட்டது. 1990களில் சென்னையை பின்னணியாக வைத்து எடுக்கப்பட்ட ஒரு நிஜ வாழ்க்கை சம்பவத்தை அடிப்படையாகக் கொண்ட இந்த படம், 8 மார்ச் 2013 அன்று  வெளியிடப்பட்டு ,சராசரி விமர்சனங்களையே பெற்றது.

நடிப்பு 
 பிரபாகரனாக இர்பான்
 கலைவாணியாக அருந்ததி
 காசியாக மது
 பாக்யா அண்ணாச்சியாக ஆடுகளம் நரேன்
 குணாவாக ஸ்டாலின்
 உமாவாக மிஷா கோஷல்

ஒலிப்பதிவு 
படத்துக்கு பிரிட்டோ மைக்கேல் இசையமைத்திருந்தார். இந்த இசைத் தொகுப்பு விமர்சகர்களிடையே கலவையான விமர்சனங்களைப் பெற்றது.

சான்றுகள்

வெளி இணைப்புகள் 
 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
மனோகர் ஜோஷி

மனோகர் கஜானன் ஜோஷி (Manohar Gajanan Joshi), (2 திசம்பர் 1937 – 23 பெப்ரவரி 2024) இந்தியாவில் உள்ள மகாராஷ்டிரா மாநிலத்தைச் சேர்ந்த முக்கிய அரசியல்வாதியாவார். இவர் சிவசேனா கட்சியின் முக்கியத் தலைவர்களில் ஒருவர். மகாராஷ்டிராவின் முதல்வராக 1995-1999 ஆண்டுகளில் பதவி வகித்தார்.

மேலும், மாநிலங்களவை உறுப்பினராகவும் மக்களவை அவைத்தலைவராகவும் பதவி வகித்தவர். மகாராட்டிரா சட்டப்பேரவையிலும் மேலவையிலும் பதவி வகித்துள்ளார்.

மேற்கோள்கள் 
 

1937 பிறப்புகள்
2024 இறப்புகள்
இந்திய அரசியல்வாதிகள்
இந்திய அமைச்சரவை உறுப்பினர்கள்
மராத்தியர்கள்
13வது மக்களவை உறுப்பினர்கள்
மகாராட்டிர மாநில முதலமைச்சர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
மரியான்

மரியான் 2013 இல் வெளிவந்த தமிழ்த்திரைப்படம். வேணு ரவிச்சந்திரன் தயாரிப்பில் பரத் பாலா இயக்கும் இத்திரைப்படத்தில் தனுஷ், பார்வதி மேனன், சலிம் குமார் ஆகியோர் முன்னணி வேடங்களில் நடித்தனர். ஏ.ஆர். ரகுமான் இத்திரைப்படத்திற்கு இசையமைத்திருந்தார். சுடான் நாட்டில் இந்தியத் தொழிலாளிக்கு ஏற்பட்ட சம்பவத்தை அடிப்படையாகக்கொண்டதே இத்திரைப்படம் ஆகும்.

கதைமாந்தர்
 மரியானாக தனுஷ் 
 பனிமலராக பார்வதி மேனன் 
 தோமையாவாக சலிம் குமார்
 அப்புக்குட்டி
 ஜெகன்
 உமா ரியாஸ் கான்
 ரமா 
 இமான் அண்ணாச்சி
 விநாயகன்
 அரி கிருஷ்ணன்

பாடல்கள்
மரியான் திரைப்படத்தின் "நெஞ்சே எழு!" எனும் ஒற்றைப் பாடல் மே 3,2013 அன்று ரேடியோ மிர்ச்சி வானொலி வாயிலாக வெளியிடப்பட்டது.

சான்றுகள்

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
தனுஷ் நடித்துள்ள திரைப்படங்கள்
அறிமுக இயக்குநர் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
டாப்சி பன்னு

டாப்சி பன்னு (பிறப்பு: 1987 ஆகஸ்ட் 1) இந்தியத் திரைப்பட நடிகை ஆவார். தமிழ், தெலுங்கு, மலையாளம், மற்றும் இந்தித் திரைத்துறையில் தற்போது பணியாற்றி வருகிறார். இவர் பஞ்சாபிய சீக்கியக் குடும்பத்தில் பிறந்தவர். வடிவழகுத்துறையில் நுழையும் முன்னர் மென்பொருள் நிபுணராக பணியாற்றினார். 2010 இல் சும்மாண்டி நாதம் என்னும் தெலுங்குத் திரைப்படம் மூலம் திரைத்துறையில் நுழைந்தார். இவர் ஆடுகளம், வந்தான் வென்றான் போன்ற தமிழ்த் திரைப்படங்களில் நடித்திருக்கிறார்.

திரைப்படவிபரம்

சான்றுகள்

தமிழ்த் திரைப்பட நடிகைகள்
1987 பிறப்புகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
முக்குவர்

முக்குவர் (Mukkuvar) எனப்படுவோர் கேரளா, தமிழ்நாடு மற்றும் இலங்கை கரையோரப் பகுதிகளில் காணப்படும் மீனவ சமூகத்தினர் ஆவர். இச்சமூகத்தினர் இந்தியத் தீவான இலட்சத்தீவுகளிலும் காணப்படுகின்றனர்.

இவர்கள் இலங்கையில், கிழக்கு மாகாணத்தில் பெரும் நிலக்கிழார்களாகவும், மத்திய காலத்தில் கூலிப்படையாகவும் செயல்பட்டனர்.

சொற்பிறப்பு 
இச்சமூகத்தின் பெயர் பல சொற்பிறப்பியல் கோட்பாடுகளைக் கொண்டுள்ளது. ஒன்றின் படி முக்குவர் என்பது தமிழ் வார்த்தையான முக்கு (முனை அல்லது மூலையில்) என்று பொருள் மற்றும் ஆர் (மக்கள்) என்ற பின்னொட்டிலிருந்து பெறப்பட்டது. ஆகவே இந்த சொல் "நிலப்பரப்பின் நுனியிலிருந்து வந்தவர்களை" குறிக்கிறது. மற்றொரு கோட்பாடு படி, முக்குவன் (ஒருமை வடிவம்) என்பது திராவிட வார்த்தையான முழுகுவிலிருந்து பெறப்பட்ட "மூழ்காளர்" (மூழ்குவது அல்லது முழுக்குவது) என்று பொருள். இச்சமூகத்தினர் குகான்குலம், முர்குகன் மற்றும் முக்கியார் என பிறபெயர்களையும் பயன்படுத்துகின்றனர். இவர்களின் பிற பெயர்களான குகான்குலம் (குகன் குலம்) மற்றும் முர்குகன் (முதன்மையாக குகன்) என்பவை அயோத்தியிலிருந்து, கங்கையின் குறுக்கே இந்து கடவுளான ராமரை ஏற்றிச் சென்ற கடற்படையினரான குகனைப் பற்றிய இலக்கியக் குறிப்புகள் ஆகும்.

மூலம் 
வரலாற்றில் சிலர், இவர்கள் தமிழ்நாட்டு கரையோரங்களில் இருந்து கேரளாவிற்கும் இலட்சத்தீவுகளுக்கும் குடியேறினர் என நம்புகின்றனர். இவர்கள் இலங்கைக்குக் குடியேறி, பின்னர் இந்தியாவிற்குத் திரும்பி கேரளாவின் தென்மேற்குக் கரையோரங்களில் குடியேறியிருக்கலாம் என நம்பப்படுகின்றது.

மேலும் பார்க்க 
 முக்குவர் சட்டம்
 இலங்கை சாதியமைப்பு
 கிழக்கிலங்கைத் தமிழர்களின் வரலாறு

உசாத்துணை 

  The Mukkuva law: or, The rules of succession among the Mukkuvars of இலங்கை. / By C. Brito, Imprint Colombo, H. D. Gabriel, 1876
 Sri Lankan Tamil society and heritage by Prof Sivathamby 
 Tamils of Sri Lanka: historical roots of Tamil identity By S. K. Sitrampalam 
  The ancient myths of the aborigines Kerala Calling, July 2004 by Dr. M.V Vishnu Namboodiri

மேற்கோள்கள்

வெளி இணைப்புகள் 
 The effect of 2004 Tsunami
Mukkuva raids into Sri Lanka 

இலங்கைத் தமிழர்
சாதிகள்
இலட்சத்தீவுகள்
மீனவர்கள்
தமிழ் மீனவர்கள்
எரிச்சல்

எரிச்சல் (Irritability) என்பது விலங்குத் திணையைச் சேர்ந்த ஒரு நபரின் அசௌகரியத்தினைக் குறிக்கும். எந்த ஒரு நிகழ்வோ செயலோ ஒரு விலங்கினை தன்னிலையிலிருந்து நழுவ வைக்கிறதோ அதனை எரிச்சலூட்டும் செயலெனக் கூறுவர்.

மருத்துவத்தில் எரிச்சல்
மருத்துவத்தில் எரிச்சல் (Irritation) என்பது புண்களாலோ அல்லது காயங்களினாலோ ஆகும் அசௌகரியத்தினைக் குறிக்கும். இதனால் வீக்கம், இரத்தம் வடிதல், என்று பல உபாதைகள் ஆக நேரிடும்.

பிராணிகளில் எரிச்சல்

சிப்பிகளின் உடலினுள்ளே மணல் புகுந்துவிடின் அது எரிச்சலினை உண்டாக்கி சிப்பியின் எதிர்க்கும் தன்மையினை தூண்டும். இதனால் முத்துக்கள் உண்டாகும்.

உசாத்துணை

மேற்கோள்கள்

மனித உணர்வுகள்
உணர்ச்சிகள்
ராஜீவ் காந்தி விலங்கியல் பூங்கா

ராஜீவ் காந்தி விலங்கியல் பூங்கா, புனேவில் உள்ள காத்ரஜ் என்னும் பகுதியில் அமைந்துள்ளது. இதனை புனே மாநகராட்சி நிர்வாகத்தினர் பராமரித்து வருகின்றனர். சுமார் 130 ஏக்கர் பரப்பளவில் அமைந்துள்ள இப்பூங்காவானது, விலங்குகள் காப்பகம், பாம்பு பூங்கா, விலங்கியில் பூங்கா மற்றும் 42 ஏக்கர் பரப்பளவில் உள்ள காத்ரஜ் ஏரி உள்ளிட்டவைகளை கொண்டுள்ளது.

வரலாறு

1953-ம் ஆண்டு புனே மாநகராட்சியால் சுமார் 7-ஏக்கர் பரப்பளவில் பேஷ்வா பூங்காவாக ஆரம்பிக்கப்பட்டது. இதே இடத்தில் மாதவ்ராவ் பேஷ்வா 1870-ம் ஆண்டு காட்டு விலங்குக் காட்சிச் சாலை நடத்தினார் என்பது குறிப்பிடத்தக்கது. பார்வதி மலை அடிவாரத்தில் பண்டைய கால கூண்டுகளில் அடைக்கப்பட்டு வைத்திருந்தனர்.

1986-ம் ஆண்டு, திரு. நீலம் குமார் காயிரே (இப்பூங்காவின் முதல் இயக்குநர்) காத்ரஜ் பாம்பு பூங்கா அமைத்தார். பின்னர், இது ராஜீவ் காந்தி விலங்கியல் பூங்காவானது.

1997-ம் ஆண்டு, மத்திய விலங்கியல் ஆணயத்தின் அறிவிப்பின்படி, காத்ரஜில் ஆரம்பிக்கப்பட்டது. இவ்விலங்கியல் பூங்கா 1999-ம் ஆண்டு ராஜீவ் காந்தி பெயர் சூட்டப்பட்டது. ஆரம்பத்தில் பாம்புகளும், மான்களும், குரங்குகளும் மட்டுமே இருந்தது. 2005-ம் ஆண்டு, பேஷ்வா பூங்காவில் இருந்த விலுங்குகள் அனைத்தும் இப்பூங்காவிற்கு கொண்டுவரப்பட்டது, அதன்பின்னர் பேஷ்வா பூங்கா மூடப்பட்டது.

அக்டோபர் 2010 முதல் அடிபட்ட விலங்குகளுக்கான காப்பகமும் செயல்படுத்தப்பட்டு வருகிறது.

விலங்குகள்

இவ்விலங்கியல் பூங்காவில் ஊர்வன, பாலூட்டிகள் மற்றும் பல்வேறு வகையான பறவைகள் உள்ளன. வெள்ளைப் புலி, பெங்காலியப் புலி உள்ளிட்ட புலி வகைகளும், சிறுத்தை, மான், மயில், குரங்கு, யானை போன்ற மிருகங்களும் உள்ளன. முதலைகள், பாம்பு வகைகள், நட்சத்திர ஆமைகள் போன்ற ஊர்வன விலங்குகளும் உள்ளன.

சுமார் 160 வகையான பாம்புகளும், ஒன்பது அடி நீளமுள்ள பெரிய ராஜநாகமும் உள்ளது. பிரெய்லி முறையில் பாம்புகள் பற்றிய குறிப்புகளும் இப்பூங்காவில் உள்ளது.

அமைவிடம் 

நகரத்தின் மத்தியில் இருந்து சற்று தூரத்தில், இப்பூங்கா அமைந்துள்ளது. புனே சத்தாரா நெடுஞ்சாலையில், பாரதி வித்யாபீட பல்கலைக்கழகத்தின் அருகாமையில் உள்ளது. இப்பூங்கா புனேவிலிருந்து 8 கி.மீ. தொலைவில், காத்ரஜ் பேருந்து நிருத்தமருகில் உள்ளது. சுவர்கேட்டிலிருந்து பேருந்து மற்று ஆட்டோ வசதி உள்ளது.

குறிப்புகள்

வெளி இணைப்புகள் 
   அதிகாரப்பூர்வ இணையதளம் 

புனே
டி. என். சேஷன்

திருநெல்லை நாராயண அய்யர் சேஷன்  (Tirunellai Narayana Iyer Seshan) அல்லது டி. என். சேஷன் (15 டிசம்பர் 1932 - 10 நவம்பர் 2019) இந்திய ஆட்சிப் பணி அலுவலராக இந்திய அரசின் பல்வேறு அரசுப் பொறுப்புக்களை வகித்து ஓய்வு பெற்றவர்.  இந்தியாவின் 10வது இந்தியத் தலைமைத் தேர்தல் ஆணையராக  திசம்பர் 12, 1990 முதல் திசம்பர் 11, 1996 வரை பொறுப்பேற்றவர். இந்த காலகட்டத்தில் அவர் தேர்தல் தில்லுமுல்லுகளை கட்டுப்படுத்துவதில் எடுத்த முனைப்பான நடவடிக்கைகளால் பெரிதும் அறியப்படுகிறார்.

வாழ்க்கை
சென்னை மாகாணம், பாலக்காட்டில் உள்ள  திருநெல்லை எனும் சிற்றூரில் தந்தை டி. எஸ். நாராயணய்யர், தாயார் சீதாலட்சுமிக்கு பிறந்தவர் டி. என்.சேஷன்.

கல்வி
பள்ளிப்படிப்பு பாலக்காடு பி.இ.எம். உயர்நிலைப்பள்ளி. பாலக்காடு அரசினர் விக்டோரியா கல்லூரியில் இண்டர் மீடியட். சென்னை தாம்பரம் கிருத்தவக் கல்லூரியில் பி.எஸ்.சி.(ஹானர்ஸ்), அமெரிக்காவின் ஹார்வர்டு பல்கலைக்கழகத்தில் எம்.பி.ஏ. (பொது நிர்வாகம்), இந்திய ஆட்சிப் பணி (1954) முடித்தார்.

பணிகள்
கோவை, திண்டுக்கல் மாவட்டங்களில் உதவி ஆட்சியர், மதுரை மாவட்ட ஆட்சியர், போக்குவரத்து துறை இயக்குநர், வேளாண், தொழில்துறைச் செயலர், என தமிழகத்தில் பல்வேறு பதவிகளை வகித்தார். 1990 திசம்பர் 12ஆம் தேதி முதல் 6 ஆண்டுகளுக்கு இவர் தலைமை தேர்தல் ஆணையராக இருந்தபோது எடுத்த அதிரடி நடவடிக்கைகள் பல. இவரது சில நடவடிக்கைகள் பலத்த விமர்சனத்துக்கு உள்ளானபோதிலும் ஆணைய விதிமுறைகளுக்கு உட்பட்டு சீர்திருத்தங்களை செய்தது குறிப்பிடத்தக்கது.

விருதுகள்
ரமோன் மக்சேசே விருது (1995)
அலகாபாத் பல்கலைக்கழகம் வழங்கிய எல்.எல்.டி. பட்டம் (1996)

இறப்பு
அவர் சென்னையில் உள்ள தனது இல்லத்தில் நவம்பர் 10, 2019 அன்று 86 வயதில் காலமானார்.  அவரது மறைவை முன்னாள் தலைமைத் தேர்தல் ஆணையர் எஸ். வை. குரைஷி அறிவித்தார்.

மேற்சான்றுகள்

வெளி இணைப்புகள்
  டி.என். சேஷன்: இந்திய தேர்தல் ஆணையத்தின் நாயகனாக பார்க்கப்படுவது ஏன்?
 Biography 

1932 பிறப்புகள்
இந்தியத் தலைமை தேர்தல் ஆணையர்கள்
இந்திய அரசு அதிகாரிகள்
ரமோன் மக்சேசே விருது பெற்றோர்
2019 இறப்புகள்
இந்திய ஆட்சிப் பணி அலுவலர்கள்
இருபதாம் நூற்றாண்டு இந்திய அரசியல்வாதிகள்
ஆர்வர்டு பல்கலைக்கழக முன்னாள் மாணவர்கள்
பாலக்காடு மாவட்ட நபர்கள்
குண்டு இரைச்சல்

குண்டு இரைச்சல் (Shot noise) என்பது மின்சார ஊட்டங்களின் (மின்னூட்டுகளின்) ஒரு தனிப்பட்ட இரைச்சலை ஆதாரமாக கொண்ட ஒரு மின்னணு இரைச்சல் ஆகும். இந்த கலைச்சொல் சில நேரங்களில், குண்டு இரைச்சல் ஒளித் துகள்களின் பண்புகளுடன் தொடர்புடைய ஒளியியல் கருவிகளின் ஒளியன் பெருக்கிக்கு பயன்படுத்துவர்.

மேற்கோள்கள்

மின்னணுவியல்
குறுக்குச் சுற்று

குறுக்குச் சுற்று அல்லது கு/சு (Short circuit or s/c) என்பது பெரும்பாலும் மின்சார மறிப்பு இல்லாத அல்லது குறைவானதாக உள்ள இடத்தில், திட்டமிடாத பாதையில் மின்சாரம் பாயுமாறு அமைந்துவிடுகிற ஒரு மின்சாரச் சுற்று ஆகும். குறுக்குச் சுற்றின் எதிர்மறை திறந்த சுற்றாகும். அது மின்சுற்றின் இரு கணுக்களுக்கு இடையில் அளவுகடந்த மின்தடை சேரும் பொழுது நேரும். ஆங்கிலத்தில் சார்ட்டு சர்கியூட் என அழைக்கப்பெறும் இச்சொல்லை சில வேலைகளில் மின்சார தடங்கல் பிறவற்றிற்கும் கூட தவறாக பயன்படுத்துவது ஒரு பொது வழக்காகும்.

இவற்றையும் பார்க்க
திறந்த மின்சுற்று

மேற்கோள்கள்

மின்னணுவியல்
ஆரம்பம் (திரைப்படம்)

ஆரம்பம் (Aarambam) நவம்பர் 2013ல் வெளியான இந்தியத் தமிழ்த் திரைப்படம். ஏ. எம். ரத்னம், ஏ. ரகுராம் ஆகியோர் தயாரிக்க விஷ்ணுவர்த்தன் இயக்கும் இத்திரைப்படத்தில் அஜித் குமார், ஆர்யா, நயன்தாரா, டாப்சி பன்னு போன்றோர் முன்னணி வேடங்களில் நடித்தனர். யுவன் சங்கர் ராஜா பின்னணி இசையை அமைத்தார்.  இப்படம் 2013 ஆம் ஆண்டு அக்டோபர் 31 ஆம் நாள் திரையிடப்பட்டது. அதாவது 2013 ஆம் ஆண்டின் தீபாவளிக்கு இரண்டு நாள்களுக்கு முன்னதாக வெளியானது.

இத்திரைப்படம், தமிழ்ப் பதிப்பில் மட்டும் சுமார் 20 கோடி ரூபாய் வருமானம் ஈட்டியதாகத் தயாரிப்பாளர் ஸ்ரீனு பாபு பேட்டி ஒன்றில் தெரிவித்தார். அஜீத் குமாரின் 100 நாட்கள் ஓடிய திரைப்படம் ஆரம்பம்

நடிகர்கள் 
 அஜித் குமார் - அசோக் குமார் 
 ஆர்யா - அர்ஜுன் 
 நயன்தாரா - மாயா 
 டாப்சி பன்னு - அனிதா 
 மகேஷ் மஞ்சரேகர் - மகாதேவ்

விருதுகள் 
 விஜய் விருதுகள் (விருப்பமான திரைப்படம்)

பரிந்துரைக்கப்பட்டவை 
 சிறந்த தமிழ் நடிகருக்கான பிலிம்பேர் விருது
 விஜய் விருதுகள் (விருப்பமான நாயகன்)

மேற்கோள்கள்

வெளி இணைப்புகள்

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
அஜித் குமார் நடித்துள்ள திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
நயன்தாரா நடித்த திரைப்படங்கள்
பழிவாங்குதல் குறித்தான திரைப்படங்கள்
குண்டே ஜாரி கல்லந்தய்யிந்தி

குண்டே ஜாரி கல்லந்தய்யிந்தே என்பது 2013 ஆம் ஆண்டில் வெளியான தெலுங்குத் திரைப்படம். இதன் திரைக்கதையை எழுதி இயக்கியவர் விஜய் குமார் கோண்டா. சிரேஷ்ட் மூவிசு நிறுவனத்தின் வாயிலாக என். நிகிதா ரெட்டி தயாரித்து வெளியிட்டார். இத்திரைப்படத்தில் நித்தின், நித்யா மேனன் ஆகியோர் முன்னணி வேடங்களில் நடித்துள்ளனர். ஜுவாலா கட்டா சிறப்புத் தோற்றத்தில் நடித்தார்.

மேற்கோள்கள்

2013 திரைப்படங்கள்
2013 தெலுங்குத் திரைப்படங்கள்
இந்திய நாடகத் திரைப்படங்கள்
இந்தியத் தெலுங்குத் திரைப்படங்கள்
சன் டிவி நெட்வொர்க்

சன் டிவி நெ சன் டிவிட்வொர்க் (சன் தொலைக்காட்சி வலையமைப்பு) என்பது தமிழ்நாட்டின், சென்னையில் அமைந்துள்ள மக்கள் ஊடக நிறுவனமாகும். சன் குழுமத்தின் பகுதியான இது ஆசியாவின் மிகப்பெரிய தொலைக்காட்சி வலையமைப்பாக  உள்ளது. 14 ஏப்ரல் 1992 கலாநிதி மாறனால் தொடங்கப்பட்ட இந்நிறுவனம் பல்வேறு வகையான தொலைக்காட்சிகளையும் ரேடியோ அலைவரிசைகளையும் பல்வேறு மொழிகளில் நிர்வகித்து வருகிறது. 

இதன் அடையாளத் தொலைக்காட்சியான சன் தொலைக்காட்சி இந்தியாவின் முதல் தனியார் தமிழ் தொலைக்காட்சியாகும். சன் குழுமம் 2012 இல் இருந்து ஐபிஎல் தொடரில் ஐதராபாத் நகரை அடிப்படையாகக் கொண்ட சன்ரைசர்ஸ் ஐதராபாத் என்ற அணியை நிர்வகித்து வருகிறது.

தயாரிப்புகள் மற்றும் செயல்பாடுகள்

தொலைக்காட்சி அலைவரிசைகள்
சன் குழுமத்தில் தற்போது தமிழ், தெலுங்கு, கன்னடம், மலையாளம் மற்றும் பெங்காலி போன்ற நான்கு மொழிகளில் 32 தொலைக்காட்சி அலைவரிசைகள் (24 நிலையான வரையறு தொலைக்காட்சி +8 உயர் வரையறு தொலைக்காட்சி) சொந்தமாகக் கொண்டு இயங்குகிறது. சன் குழுமம் 7 புதிய  உயர் வரையறு தொலைக்காட்சி மற்றும் 3 புதிய எஸ்டி அலைவரிசைககளை துவங்கவுள்ளது. அதன் முதல்கட்டமாக வட இந்தியாவில் மராத்தி மொழியில் முதல் அலைவரிசையை அறிமுகப்படுத்தவுள்ளது. அதன் பின்னர் சன் குழுமத்தில் மொத்தம் 42 அலைவரிசைகள் இருக்கும்.

புதிதாக வரவிருக்கும் அலைவரிசைகள்
 சன் மராத்தி
 மராத்தி மொழி பொழுதுபோக்கு அலைவரிசை.

உயர் வரையறு தொலைக்காட்சிகள்
புதிதாக வரவிருக்கும் உயர் வரையறு தொலைக்காட்சி அலைவரிசைகள்
 சன் செய்திகள் 
 ஆதித்யா தொலைக்காட்சி
 ஜெமினி மூவீஸ் 
 உதயா மூவீஸ் 
 சூர்யா மூவீஸ்

நிலையான வரையறு தொலைக்காட்சி

முன்னர் ஒளிபரப்பான தொலைக்காட்சி

அச்சு ஊடகம்
சன் குழுமத்தில் இரண்டு தினசரி செய்தித்தாள்கள் மற்றும் ஆறு பத்திரிகைகளை தமிழில் வைத்திருக்கிறது. 1977 ஆம் ஆண்டில் கே. பி. கந்தசாமியால் தினகரன் என்ற காலை செய்தித்தாள் நிறுவப்பட்டது. 2005 ஆம் ஆண்டில் சன் நெட்வொர்க்கால் கே. பி. கே. குமரனிடமிருந்து வாங்கப்பட்டது. இது இந்தியாவில் தினத்தந்திக்குப் பிறகு இரண்டாவது பெரிய புழக்கத்தில் உள் செய்தித்தாள் ஆகும். 

தமிழ்முரசு ஒரு மாலை செய்தித்தாள். இக்குழுவுக்கு குங்குமம், முத்தாரம் மற்றும் வண்ணத்திரை என்ற வார இதழும், குங்குமச் சிமிழ், குங்குமம் தோழி என்ற மாத இருமுறை இதழும் உண்டு.
 ஆன்மிக பலன்

வானொலி நிலையங்கள்
இந்தக் குழு இந்தியா முழுவதும் 67 பண்பலை ஒலிபரப்பு வானொலி நிலையங்களை சூரியன் பண்பலை வானொலி, ரெட் பண்பலை வானொலி என்ற பெயரில்  ஒலிபரப்புகிறது.

OTT இயங்குதளம்

தொலைக்காட்சி விநியோகம்

டிடிஹ் சேவை

கேபிள் டி.வி

ஐபில் அணிகள்

மேற்கோள்கள்

வெளி இணைப்புகள்
 

சன் குழுமம்
இந்தியத் தொலைக்காட்சி வலைப்பின்னல்கள்
1993 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
+
சந்திர தேவன்

சந்திரன் என்பவர் இந்து தொன்மவியலின் அடிப்படையில் நவகிரகங்களில் ஒருவராவார். இவருக்கு சோமன் என்ற பெயரும் உண்டு.

வானில் நட்சத்திரங்களாக வலம் வருகின்ற தட்சனின் 27 மகள்களும் சந்திரன் மேல் காதல் கொண்டார்கள். சந்திரனை அடிமை யாய் அடையும் பொருட்டு பிரம்மா தவம் செய்வித்தார். இருப்பினும் இவர்களில் மிகவும் அழகான ரோகினியுடன் மட்டும் சந்திரன் காலம் கழித்தார். அதனால் தங்கள் தந்தையிடம் நட்சத்திர பெண்கள் புகார் தெரிவித்தனர்.

தனது மகள்களை சமமாக நடத்தாதமையினால் சந்திரன் அழகு நாளொன்றுக்கு ஒன்று என அழிந்து மறைந்து போகும்படி தட்சன் சாபமிட்டார்.

பதினான்கு அழகுகளையும் இழந்த சந்திரன் மீதமிருக்கும் அழகினை காப்பாற்ற சிவபெருமானிடம் தஞ்சமடைந்தார்.

சோமநாதர் எனும் அஸ்தகிரிநாதர்

மதுரை கிழக்கே கி.பி 8 நுாற்றாண்டில் மன்னர்களால் உருவாக்கப்பட்ட குடைவரை கோவிலில் சந்திரனுக்கு தனி சன்னதியாக அஸ்தகிரிநாதர் எனும் திருமேனியில் லிங்க சொருபமாக அருள்பாலிக்கிறார். சூரியன் அஸ்தமனம் ஆகும்  போது இவர் மீது பட்டே திரும்பும் இவ்விடம் யாருக்கு தெரியாத இடமே. இவை மதுரை கிழக்கே வரிச்சியுரிலிருந்து அருகில் திருக்குன்றத்துார் (குன்னத்துார்)  எனும் இடத்தில் அமைந்துள்ளது. காலை 8.00 முதல் 10.00 மணி வரை திறந்து இருக்கும். பௌர்ணமி மற்றும் பிரதோச நாளில் காலையிருந்து மாலை வரை திறந்து இருக்கும்.

கந்தமா தனங்கயிலை மலைகே தாரங்

    காளத்தி கழுக்குன்றங் கண்ணா ரண்ணா

மந்தமாம் பொழிற்சாரல் வடபற்பதம்

    மகேந்திரமா மலைநீலம் ஏம கூடம்

விந்தமா மலைவேதஞ் சையம் மிக்க

    வியன்பொதியின் மலைமேரு உதயம் அத்தம்

இந்துசே கரனுறையும் மலைகள் மற்றும்

    ஏத்துவோம் இடர்கெடநின் றேத்து வோமே

மலை – 17 தலங்கள்

கந்தமாதனம், கயிலைமலை, கேதாரம், காளத்தி, கழுக்குன்றம், அண்ணாமலை, வடபற்பதம், மகேந்திரமாமலை, நீலமலை, ஏமகூடமலை, விந்தமாமலை, வேதமலை, சையமலை, பொதியின் மலை. மேருமலை, உதயமலை, அத்தமலை ஆகிய இவையும் பிறவுமாகிய சந்திரனை முடியிலணிந்த சிவபெருமானுடைய மலைகளைப் புகழ்வோம். எம் இடர்கெடத் திசைநோக்கி நின்று அவற்றைப் புகழ்ந்து போற்றுவோம்.

மேற்கோள்கள் 

நவக்கிரகங்கள்
குங்பூ

பொதுவாக, குங்பூ அல்லது குங்ஃபூ என்பது சீன சண்டைக் கலைகளைக் குறிக்கிறது. இது சீனாவில் பொறுமை, ஆற்றல் மற்றும் முடிக்க நேரம் தேவைப்படும் எந்தவொரு படிப்பு, கற்றல் அல்லது பயிற்சியைக் குறிக்கிறது. அதன் உண்மையான பொருளில், குங்பூ கடின உழைப்பு மற்றும் பயிற்சி மூலம் அடையப்பட்ட எந்தவொரு ஒழுக்கத்தையும் அல்லது திறமையையும் குறிக்கலாம். அது தற்காப்பு கலைகளாக இருக்க வேண்டிய அவசியமில்லை (உதாரணமாக, தேநீர் தயாரிக்கும் ஒழுக்கம் கோங்பூ தேநீர் விழா என அழைக்கப்படுகிறது). மாண்டரின் மொழியில் "சீன சண்டைக் கலை" என்பதன் நேரடிச் சொல்லானது  '' ஆகும்.

இவற்றையும் பார்க்க 
 உஷூ
 சீன மெய்யியல்

உசாத்துணை

வெளி இணைப்புகள் 

சீனத் தற்காப்புக் கலைகள்